Maximilian Mittelstädt. Maksimilian Mittelstädt (1997-yil 18-mart) – Germaniyalik professional futbolchi, Bundesliga jamoasi VfB Stuttgart va Germaniya terma jamoasining chap qanot himoyachisi. Karyerasi. Mittelstädt futboldagi ilk qadamlarini besh yoshida SC Staaken yoshlar jamoasida qoʻygan. Keyinchalik faoliyatini Hertha 03 Zehlendorf safida davom ettirgan. 2012-yilda esa Hertha BSC yoshlar jamoasini uni oʻz tarkibiga qoʻshib oladi. Mittelstädt Bundesligadagi debyutini 2016-yilning 2-martida Eintracht Frankfurtga qarshi oʻyinda zaxiradan maydonga tushgan holda oʻtkazgan. 2018-yil 30-oktyabr kuni himoyachi DFB-Pokal doirasidagi SV Darmstadt 98ga qarshi uchrashuvda katta futboldagi ilk golini kiritdi. 2023-yilning 7-iyunida Mittelstädt boshqa bir nemis jamoasi VfB Stuttgart bilan uch yillik shartnoma imzoladi. Terma jamoadagi faoliyati. Mittelstädt 2024-yil mart oyida ilk bor Julien Nagelsmann boshqaruvidagi Germaniya terma jamoasidan chaqiruv olgan. U 23-mart kuni Fransiyaga qarshi uchrashuvda debyut qiladi. Uch kundan soʻng himoyachi Gollandlarga qarshi kechgan bahsda debyut golini urgan. Mittelstädt Germaniyaning UEFA Yevro 2024 turniridagi tarkibidan ham joy olgan.